23.2.2023
SL
Uradni list Evropske unije
L 58/1403 KOMISIJA PILOTNI PROJEKTI
POGLAVJE PP 01 — RAZISKAVE IN INOVACIJE (nadaljevanje) PP 01 23
(nadaljevanje)
PP 01 23 04
(nadaljevanje) — nemoteno vključevanje na spletno mesto www.missingchildrenukraine.eu v treh jezikih (EN, UA, RU), vključno z obrazcem za prijavo (sprejemanje) novih primerov in funkcijo za objavo pozivov za pomoč javnosti v obliki spletnih plakatov o zaskrbljujočih čezmejnih primerih pogrešanih otrok; — samodejno ustvarjanje plakatov s pozivi za pomoč javnosti v tiskani obliki.
Poleg tega bosta v okviru predlaganega pilotnega projekta razviti še dve orodji: — zasebne mobilne aplikacije (za Android in iOS) za enostaven dostop do platforme naprave za sledenje pogrešanih otrok (Missing Children Tracker) in nadzor nad njo prek mobilne naprave, ki pooblaščenim uporabnikom uradnih podružnic po vsej Evropi pošiljajo neposredna obvestila o incidentih/posodobitvah v zvezi s primeri pogrešanih otrok, ki bi se lahko na podlagi informacij in/ali rezultatov inteligentnih algoritmov za povezovanje v okviru platforme nahajali v njihovih državah. — Inteligentni robot (ki tudi temelji na umetni inteligenci), posebej zasnovan za družbene medije, prek katerega bi lahko ukrajinske družine poročale o novih primerih pogrešanih otrok.
Trenutno je Facebook Messenger glavno komunikacijsko orodje, ki ga ukrajinski državljani uporabljajo za vzpostavitev stika z ukrajinsko podružnico za pogrešane otroke.
Celoten postopek poročanja o zadevi temelji le na izmenjavi sporočil, ki jo podpira nekaj prostovoljcev, ki se soočajo s težavami pri polnem obravnavanju ogromnega števila informacij o primerih pogrešanih otrok, prejetih prek Messengerja.
Naloga robota je avtomatizirati celoten postopek prijave izginotja, inteligentno poizvedovati in dobiti odgovore na specifična vprašanja ter ustvariti nove primere v podatkovni zbirki, povezane z vsemi razpoložljivimi dokazi (slikami, pravnimi dokumenti itd.), kar bi ukrajinskim osebam, ki vodijo zadeve, omogočilo, da se osredotočijo na obravnavanje zadev, namesto da vnašajo in primerjajo podatke, prejete v spletnem klepetu.
Predlagani pilotni projekt bo imel takojšen pozitiven učinek na ukrajinsko humanitarno krizo, lahko pa bo tudi podlaga za vse organizacije za pogrešane otroke, ki delujejo pod okriljem Missing Children Europe, da bodo pripravljene na vse prihodnje večnacionalne izredne razmere podobne velikosti in narave.
Poleg tega bi se lahko postopki in orodja za vodenje zadev, ki jih je treba vzpostaviti za ukrajinske mladoletnike brez spremstva v okviru predlaganega pilotnega projekta, v prihodnje zlahka razširili na vse mladoletnike brez spremstva, ki so pogrešani v EU, saj vemo, da je med letoma 2018 in 2021 izginilo več kot 18 000 mladoletnikov, vse več pa jih je prijavljenih tudi mreži 116 000 (enotna evropska telefonska številka za prijavo pogrešanih otrok) po vsej Evropi.
Rezultati tega pilotnega projekta so lahko v pomoč pri podobnih dogodkih za številne države članicein organizacije, ki iščejo pogrešane begunske otroke po vsej Evropi, pa tudi za povezovanje in zaščito otrok ali celo žensk/mater, tako da redno opozarjajo na njihov varen položaj/lokacijo.
Dodana bo možnost, prek katere lahko matere/ženske sporočijo, da so na varnem.
1.
Ta pilotni projekt lahko temelji na uspehu projekta „ChildRescue“, v okviru katerega se vodi posebna zbirka podatkov o primerih pogrešanih otrok (aktivnih in preteklih), hranijo informacije in podrobni podatki za vsak primer posebej, pa tudi na pametnem orodju, s katerim bo mogoče (na podlagi analize razpoložljivih podatkov o vsaki aktivni zadevi in pametnega vzorca, ki se ujema s preteklimi primeri z uporabo modelov strojnega učenja) klasificirati izginotje otroka, npr.
pobeg od doma/odstavitev, nedružinska ugrabitev, ugrabitev v družini, vmešavanje v skrbništvo, izgubljen ali neprostovoljno pogrešan otrok.
Platformo za pomoč otrokom („ChildRescue“) je mogoče prilagoditi, izboljšati in nadgraditi, da bo lahko delovala in obravnavala primere pogrešanih otrok zaradi vojne v Ukrajini.